**Δ Ε Λ Τ Ι Ο Τ Υ Π Ο Υ**

ΚΩΣ 09/07/2025

**Το Κέντρο Κοινότητας του Δήμου Κω σε συνεργασία με την ΜΚΟ ΑΠΟΣΤΟΛΗ ανακοινώνει την έναρξη του προγράμματος:** "Αντιμετωπίζοντας την υπογεννητικότητα, Υλική υποστήριξη των νεογέννητων – Βρεφικά πακέτα’’ που υλοποιεί η ΑΠΟΣΤΟΛΗ **με χρηματοδότηση από την τράπεζα Eurobank.**

**Το πρόγραμμα απευθύνεται αποκλειστικά σε εγκυμονούσες του νησιού** και αφορά στην παροχή πακέτων **βρεφικών ειδών.**

**Για την εγγραφή στο πρόγραμμα απαιτούνται τα κάτωθι δικαιολογητικά:**

1)Αντίγραφο Αστυνομικής Ταυτότητας ή Διαβατηρίου της αιτούσας

2)Εκκαθαριστικό φορολογικού έτους 2024 της αιτούσας και του συζύγου (σε περίπτωση έχουν ξεχωριστή φορολογική δήλωση)

3)Πρόσφατο πιστοποιητικό οικογενειακής κατάστασης

4)Ιατρική γνωμάτευση γυναικολόγου περί καταστάσεις εγκυμοσύνης (σε περίπτωση δίδυμης κύησης να γίνεται ειδική αναφορά).

5)Πιστοποίηση διεύθυνσης κατοικίας με αντίγραφο λογαριασμού ρεύματος η ύδρευσης ή κινητής τηλεφωνίας στο όνομα της αιτούσας ή συμβόλαιο ενοικίασης κατοικίας σε ισχύ μαζί με λογαριασμό στο όνομα του ιδιοκτήτη ή δήλωση στην ΑΑΔΕ με τα στοιχεία μίσθωσης της κατοικίας

6)Πρόσφατη βεβαίωση ανεργίας από ΟΑΕΔ της αιτούσας και του συζύγου (εάν υπάρχει ανεργία)

7)Πιστοποιητικό αναπηρίας σε ισχύ από αρμόδια επιτροπή ΚΕ.Π.Α για σύζυγο και ανήλικο τέκνο μόνο για αναπηρία 80% και άνω ( εάν υπάρχει αναπηρία)

8)Το έντυπο συγκατάθεσης για το πιστοποιητικό αναπηρίας υπογράφεται Α) από την αιτούσα για το δικό του πιστοποιητικό αναπηρίας Β) του συζύγου για το δικό του πιστοποιητικό αναπηρίας. Ειδικά για τα ανήλικα τέκνα το έντυπο συγκατάθεσης υπογράφεται από τους δύο γονείς ή τον κηδεμόνα.

9) Το έντυπο συγκατάθεσης για την ιατρική γνωμάτευση γυναικολόγου υπογράφεται από την αιτούσα. Σημειώνεται ότι χωρίς την ιατρική γνωμάτευση δεν δύναται να αξιολογηθεί η αίτηση για την συμμετοχή στο πρόγραμμα.

Εισοδηματικά κριτήρια: Οικογενειακό εισόδημα για ένα άτομο από 0 έως 24.000 € συν 1.500 ΕΥΡΩ για κάθε επιπλέον μέλος της οικογένειας, δηλαδή 2 / 25.500€, 3 / 27.000€, 4 / 28.500€, 5 / 30.000€, 6 / 31.500€.

**Οι αιτήσεις θα υποβάλλονται στο Κέντρο Κοινότητας του Δήμου Κω από 14 Ιουλίου έως 22 Αυγούστου.**

Για περισσότερες πληροφορίες μπορείτε να καλείτε στο **22420 21502.**

**Η ΑΝΤΙΔΗΜΑΡΧΟΣ ΚΟΙΝΩΝΙΚΗΣ ΠΟΛΙΤΙΚΗΣ ΚΑΙ ΠΡΟΝΟΙΑΣ**

**ΚΑΝΤΑΡΖΗ ΣΤΑΜΑΤΙΑ**